कल से दर्ज करा सकेंगे केंडिडेट्स आपत्ति, 22 लास्ट डेट
Rajasthan RPSC Protection Officer Recruitment 2022 - राजस्थान लोक सेवा आयोग की ओर से संरक्षण अधिकारी (महिला अधिकारिता विभाग) प्रतियोगी परीक्षा-2022 के प्रथम प्रश्न-पत्र जनरल स्टडीज एवं द्वितीय प्रश्न-पत्र- सोशल वर्क, लॉ की मॉडल आंसर-की वेबसाइट पर जारी कर दी गई
राजस्थान लोक सेवा आयोग की ओर से संरक्षण अधिकारी (महिला अधिकारिता विभाग) प्रतियोगी परीक्षा-2022 के प्रथम प्रश्न-पत्र जनरल स्टडीज एवं द्वितीय प्रश्न-पत्र- सोशल वर्क, लॉ की मॉडल आंसर-की वेबसाइट पर जारी कर दी गई है। आयोग द्वारा 28 जनवरी 2023 को इस परीक्षा का आयोजन किया गया था।
आयोग के उप सचिव सुनिल रांका ने बताया कि यदि किसी भी अभ्यर्थी को इन मॉडल उत्तर कुंजियों पर कोई आपत्ति हो तो निर्धारित शुल्क के साथ 20 अप्रेल से 22 अप्रेल 2023 को रात्रि 12 बजे तक अपनी आपत्ति ऑनलाइन दर्ज करवा सकता है।
मॉडल प्रश्न पत्र के क्रमानुसार ही करनी होगी प्रविष्टियां
आपत्तियां आयोग की वेबसाइट पर उपलब्ध मॉडल प्रश्न पत्र के क्रमानुसार ही प्रविष्ट करनी होंगी। इस परीक्षा के मॉडल प्रश्न-पत्र आयोग की वेबसाइट पर उपलब्ध हैं। आपत्ति प्रामाणिक (स्टैंडर्ड, ऑथेंटिक) पुस्तकों के प्रमाण सहित ऑनलाइन ही दर्ज करानी होगी। वांछित प्रमाण संलग्न नहीं होने की स्थिति में आपत्तियों पर विचार नहीं किया जाएगा। परीक्षा में सम्मिलित अभ्यर्थियों के अतिरिक्त यदि कोई अन्य व्यक्ति आपत्ति दर्ज करवाते हैं, तो उन पर कोई विचार नहीं किया जाएगा।
आपत्ति दर्ज कराने का फीस व प्रोसेस
आयोग द्वारा प्रत्येक प्रश्न के लिए आपत्ति शुल्क सौ रुपए (सेवा शुल्क अतिरिक्त) निर्धारित किया गया है। अभ्यर्थी एसएसओ पोर्टल पर लॉगिन कर रिक्रूटमेंट पोर्टल का चयन कर उक्त परीक्षा के लिए उपलब्ध लिंक (क्वेश्चन आब्जेक्शन) पर क्लिक कर प्रश्नों पर आपत्तियां दर्ज करा सकते हैं।
प्रति प्रश्न आपत्ति शुल्क सौ रुपए (सेवा शुल्क अतिरिक्त) के हिसाब से कुल आपत्ति शुल्क ई-मित्र कियोस्क अथवा पोर्टल पर उपलब्ध पेमेंट गेटवे से भुगतान कर आपत्तियों को स्थाई रूप से दर्ज कराया जा सकेगा। शुल्क के अभाव में आपत्तियां स्वीकार नहीं की जावेंगी। आयोग द्वारा शुल्क वापस लौटाने का प्रावधान नहीं है।
ऑनलाइन ही स्वीकार होगी आपत्तियां
आपत्तियां केवल ऑनलाइन ही स्वीकार की जाएंगी। ऑनलाइन आपत्तियों का लिंक 20 से 22 अप्रेल 2023 को रात्रि 12 बजे तक ही उपलब्ध रहेगा। निर्धारित समयावधि के बाद लिंक निष्क्रिय हो जाएगा। अन्य किसी माध्यम से भेजी गई आपत्तियां स्वीकार नहीं की जाएंगी। आपत्तियां केवल एक बार ही ली जाएंगी। इस संबंध में किसी प्रकार की तकनीकी कठिनाई होने पर अभ्यर्थी recruitmenthelpdesk@rajasthan.gov.in पर ई-मेल से अथवा फोन नम्बर 9352323625 व 7340557555 पर संपर्क कर सकते हैं।
पढें ये खबर भी...
अजमेर में जायका पर कल 25% डिस्काउंट:मैंगो कलाकंद, सोहन हलवा, मालपुए सहित और भी बहुत कुछ, बस दिखाएं भास्कर ऐप